1-جی نؤمره‌سی 1918-جی ایل ژانویه 6-دا، سونونجو (59-جو) نؤمره‌سی همین ایلین مارسیندا باکی‌دا چیخمیشدیر. قزئت تحریه هئیتی طرفیندن بوراخیلیردی. ارمنی-داشناک سیلاحلی دسته‌لری‌نین باکی‌دا آذربایجان خالقینا قارشی تؤرتدیگی مارس سویقیریمی (1918) گونلرینده  " ناش قولوس "  شهرده‌کی  وضعیتی تصویر ائده‌رک یازمیشدی:  " هر یئرده مئیت‌لر قیج اولموش، عئیبجر حالا سالینمیشدیر. تزه‌پیر مسجیدی نین یانیندا آغیر منظره وار. مسجید آتشدن ضرر چکمیشدیر. عیبادتگاهین تحقیر اولونماسی گئنیش کوتله‌لرین قلبینی گؤینه‌دیر، مئییت‌لر اونلاری داها چوخ ناراحات ائدیر. نیفرت و تحقیر زهری‌نین نئجه درینلیگه ایشله‌دیگی حیسّ اولونور. بو دوشمنچی‌لیگی آرادان قالدیرماق، بو نیفرتین غضبلی اینتیقام حیسینه چئوریلمه‌سی‌نین قارشی‌سینی آلماق اوچون چوخ ایش گؤرمک لازیم گله‌جک "  ( " ناش قولوس " ، 24 مارس، 1918-جی ایل).